Diari Oficial de la Generalitat Valenciana


Sumari del DOGV 5116, del 18-10-2005 (2005/11016)

RESOLUCIÓ de 8 de setembre de 2005, del conseller d'Empresa, Universitat i Ciència, per la qual es disposa el cessament, a petició pròpia, de José Manuel Valero Salinas i el nomenament de José Luis Maruenda Sanchis, com a vocal del Consell Social de la Universitat Miguel Hernández d'Elx.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/11296


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 8 de setembre de 2005, del conseller d'Empresa, Universitat i Ciència, per la qual es disposa el cessament, a petició pròpia, de José Manuel Valero Salinas i el nomenament de José Luis Maruenda Sanchis, com a vocal del Consell Social de la Universitat Miguel Hernández d'Elx. [2005/M11084]
  
La Llei 2/2003, de 28 de gener, de la Generalitat Valenciana, de Consells Socials de la Universitats Públiques Valencianes, en el seu article 5.4. b) disposa que la representació dels interessos socials de la Comunitat Valenciana, estarà formada pels vocals que es designen entre personalitats de la vida cultural, professional, econòmica, laboral i social, corresponent al titular de la conselleria competent en matèria d'universitats designar tres vocals.
  
L'Orde de 19 de novembre de 2003, de la conselleria Cultura, Educació i Esport, publicada en el Diari Oficial de la Generalitat Valenciana de 9 de gener de 2003, nomena José Manuel Valero Salina com a vocal del Consell Social de la Universitat Miguel Hernández d'Elx, per un període de quatre anys d'acord amb el que disposa l'article 7.1 de la referida Llei 2/2003.
  
Presentada per José Manuel Valero Salinas, la seua dimissió com a vocal del Consell Social de la Universitat Miguel Hernández d'Elx, el conseller d'Empresa, Universitat i Ciència designa en la seua substitució José Luis Maruenda Sanchis.
  
L'article 7.2. de la llei, establix que els vocals que representen els interessos socials perdran la seua condició per expiració del període de mandat, defunció o declaració d'incapacitat, renuncia, revocació per qui els va designar o apreciació per part del Consell Social de causa d'incompatibilitat. En estos casos el mandat del nou membre designat tindrà una duració igual al temps que li reste per complir a aquell membre que substituïsca.
  
En virtut de l'article 6.1 de la Llei 2/2003, de 28 de gener, de la Generalitat Valenciana, de Consells Socials de la Universitats Públiques Valencianes, resolc:
  
Primer
  
Acceptar el cessament, a petició pròpia, de José Manuel Valero Salinas com a vocal del Consell Social de la Universitat Miguel Hernández d'Elx.
  
Segon
  
Nomenar José Luis Maruenda Sanchis com a vocal del Consell Social de la Universitat Miguel Hernández d'Elx en representació dels interessos socials, per una duració igual al temps que li reste per complir a aquell membre que substituïx.
  
Disposició final única
  
La present resolució tindrà efectes l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller d'Empresa, Universitat i Ciència, en el termini d'un mes a comptar de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Generalitat Valenciana.